Deltagere: Trine Jørgensen, Steen Nielsen, Dorthe Knudsen, Niels Paakjær Bech-Larsen og Claus Stenum Jensen (referent)

Afbud:

1. **Gennemgang af økonomi og saldobalance for 2020 indtil september**Økonomien kører efter budgettet.  
   De ting vi fandt sidst har Trine spurgt ind til. Det var fejlagtige posteringer.
2. **Vedligeholdelse  
   a. Tilskudsmuligheder fra Energistyrelsen**Trine har undersøgt hvilke muligheder der er for tilskud. Det kan f.eks. være ved udskiftning af vinduer, der kan mindske energitabet. VI har fået tilbud på ca. 100 vinduer – kun de kvadratiske sprossede vinduer.  
   Hvis udgiften er ca. 600.000 inklusive arbejdsløn, så vil tilskuddet være i omegnen af 190.000**.**For at få tilskud til et projekt, skal der foreligge en Energimærkningsrapport, der koster 4800 kr. at få udført for et enkelt hus**.**Trine bestiller en rapport, så vi får mulighed for at vurdere om der er brug for energiforbedrende tiltag i vore boliger, der kan stå mål med de udgifter der er ved udskiftningen. Hvis vi beslutter at lave energiforbedrende tiltag, har vi også mulighed for at søge om tilskud.  
   Der gives tilskud til alle energiforbedrende udskiftninger/tiltag. Den statslige pulje for 2020 er opbrugt, så hvis vi søger, skal det være i 2021**.**

Vi kunne udskifte vinduer eller varmeanlæg f.eks.  
  
**b. Utæt tag på skur**  
Der er konstateret en utæthed i midt på taget på skuret. Hullet har åbenbart været der længe, da en bjælke i loftet er medtaget. Trine taler med Henrik om en vurdering af skaden, og hvad det koster at få den udbedret.  
  
**c. Varmeanlæg/termostater**  
Vi lægger den strategi, at der udskiftes varmeanlæg/termostater i den rækkefølge, at de ikke fungerer ordentligt længere. Derved undgår vi at udskifte velfungerende anlæg, og vi får reservedele til rådighed for kommende reparationer.  
  
**d. Murer – færdiggørelse af garager**  
Efter to tilbud valgte vi Demming, som var billigst. Han har sagt OK til opgaven med reparation af de mursten, der var beskadiget i forbindelse med udskiftning af garageporte. Der repareres med mørtel indeholdende mikromurstensdele, så mørtlen farves. Der skiftes hele mursten, hvis stenen er gået i stykker.  
Trine sætter arbejdet i gang snarest muligt.

1. **Overtagelse af gadebelysning**Gadebelysningen i Randers opdeles i klasse 1 og klasse 2. Vores anlæg er klasse 2.  
   Gadelamperne er klasse 2 godkendte lamper.  
   Der skal opsættes skilleskabe, da andelsboligforeningen selv skal betale for den strøm, der bruges til gadebelysningen. Ved at opsætte et skilleskab, kan dette forbrug måles. For at opstille dette/disse skabe, skal kommunen have en tegning over ledningernes forløb. Trine er blevet bedt om at fremskaffe disse. Vi har ikke disse tegninger, og vi mener, at de må ligge ved Randers Kommune, da de selv har opstillet gadelamperne i 2003/2004 og vedligeholdt dem indtil 2020, hvor den ene gadelampe fik en skade og skulle udskiftes. Trine kontakter Verdo.
2. **Næste bestyrelsesmøde**Trine indkalder til næste møde i december eller januar måned 2021 alt efter, hvornår der er et behov for et møde. Mødet holdes hos Niels kl. 19.30 den pågældende dag.
3. **Eventuelt**Opfølgning på havedag. Der var inspektion af garagedøre i forhold til behov for nye sparkeplader med mere. Der blev konstateret fem garagedøre, som trængte til en total udskiftning. Henrik har fået et tilbud fra Velfac på 37.000 på de fem døre. Det er dyre branddøre. Dertil kommer løn til udskiftning.  
   Vi overvejer, hvad vi gør.

Der er kommet en ny administrator hos Lou. Karen Guldager.  
  
Steen indkøber en ny lyskæde til julebelysning. Den bliver lige som den gamle en kæde med flere lysstrenge til at hænge op i flagstangen. Den nuværende kæde er slidt og mange lamper er ikke fungerende.